《次韵谢平心胡祠监见惠生日五首》
元代·方回

势途勇退似差贤，焉用鸿门切盾肩。
早赐輼輬埋厚夜，宁扶楖栗走荒巅。
泥龟不羡鹍鹏路，粪菌徒输栝柏年。
我谓是身如尺璧，深藏短褐庶能全。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。